b'\n_START_ARTICLE_\nSmu\xc4\x8darska zveza Slovenije\n_START_PARAGRAPH_\nSmu\xc4\x8darska zveza Slovenije (s kratico SZS) je nacionalna \xc5\xa1portna pano\xc5\xbena zveza in \xc4\x8dlanica Olimpijskega komiteja Slovenije. Pokriva vse smu\xc4\x8darske tekmovalne \xc5\xa1porte, alpsko smu\xc4\x8danje, biatlon, deskanje na snegu, nordijsko kombinacijo, smu\xc4\x8danje prostega sloga, smu\xc4\x8darske skoke, smu\xc4\x8darski tek in telemark. Leta 1948 je bila ustanovljena v Ljubljani, prvi predsednik je bil Danilo Dougan. Po osamosvojitvi Slovenije je bila 10. novembra 1991 sprejeta v Mednarodno smu\xc4\x8darsko zvezo. Od oktobra 2013 je predsednik Enzo Smrekar, od marca 2017 pa direktor Franci Petek.'